Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: A 6. Kiegészítõ kamattámogatás sorban a 12/2001. (I. 31.) Korm. rendelet 13. §-a alapján, az államtól
Paragraph Index: 708

6. Egyéb követelések Az egyéb követelések közé tartoznak a mérlegbõl mindazok a pénzügyi eszközök (a visszavásárolt saját részvények kivételével), amelyek a többi eszközcsoportba nem kerülnek besorolásra. Így különösen ide tartoznak a felügyeleti mérlegbõl az egyéb követelések a hitelnek minõsített munkavállalói, tulajdonosi követelések kivételével; a hitelintézetekkel, ügyfelekkel, elszámolóházzal, kapcsolt vállalkozásokkal, stb. szembeni követelések a hitelek közé soroltak kivételével; továbbá az aktív idõbeli elhatárolások. Amennyiben a felügyeleti mérlegben az egyéb követelések, vagy az idõbeli elhatárolások között derivatív ügyletekbõl adódó követelés kerül elszámolásra, azt a statisztikai mérlegben nem itt, hanem az értékpapírok között, derivatívaként kell kimutatni. Az egyéb követelések között külön kiemelten is meg kell jeleníteni a pénzügyi eszközökön felhalmozott (elhatárolt) kamatokat. Az elhatárolt kamatok szektorbontása meg kell hogy feleljen a kamatozó alap instrumentum szektorbontásának. 2005/159. szám

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes